Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: RNDr. Mária Kolková, PhD.
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: Odborný výskumný personál
Znalosť jazykov: anglický jazyk B1/B2

2. Zahraničná pracovná cesta (ZPC):
Štát, mesto: Česká republika, Praha
Vykonaná v dňoch: 23.6. – 25.6.2013
Účel cesty: Účasť na seminári – Analýza rozptylu: Prístupy k odhaľovaniu príčin a vplyvov
Názov prijímajúcej organizácie: Acrea CR, spol. s.r.o, Krakovská 7, Praha 1, 110 00
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, projekt: „Zvyšovanie kvality vzdelávania základných a stredných školách s využitím elektronického testovania“,  ITMS kód Projektu: 26110130546, 26140130030. 

3. Rámcový program pobytu: 
•	23.06.2013 	
13:38 odchod zo Žiliny
17:55 príchod do Prahy
•	24.06.2013 	
9:00 – 16:30 kurz 
•	25.06.2013 	
9:00 – 16:30 kurz
17:39 odchod z Prahy
21:55 príchod do Bratislavy 

4. Stručný priebeh rokovaní:
Na kurze sa zúčastnilo 7 poslucháčov. Prednášajúcou bola Mgr. Ľ. Červová. Kurz bol naplnený odbornými prednáškami, precvičovaním analýz v SPSS. Do prednášok bolo možné vstúpiť formou otázok.

5. Odporúčané závery:
Pri modelovaní pridanej hodnoty experimentálne použiť Analýzu rozptylu - navštevovanú školu pridať ako faktor. 

6. Prehľad prinesenej dokumentácie a miesto jej uloženia:
Prezentácia kurzu a odborné materiály (Post hoc testy jednorozmerného triedenia, jednorozmerná ANOVA, všeobecný lineárny model - jednorozmerný) v elektronickej aj tlačenej podobe, cvičné databázy (Kolková).

7. Osobitne vyhotovený očakávaný prínos ZPC:
Kurzu som sa zúčastnila, pretože analýza rozptylu je základnou metódou, na ktorej stavajú pokročilejšie štatistické metódy – aj hierarchické lineárne modelovanie, pomocou ktorého chceme odhadovať pridanú hodnotu škôl. Kurz mi pomohol čiastočne si prehĺbiť porozumenie princípu analýzy rozptylu a výrazne rozšíril môj obzor o aplikáciách metódy. Inšpiratívna je podtéma: analýza kovariancie, ktorá umožňuje očistiť skúmanú premennú od vplyvov, ktorých skúmanie nie je predmetom nášho záujmu. Myslím si, že je takisto užitočná pri rozhodovaní o tom, či dve skupiny (napr. žiaci malých a veľkých škôl) sa správajú rozdielne a v analýzach je potrebné to zohľadniť.

8. Spôsob zverejnenia výsledkov ZPC, prenos získaných informácií
Konzultácia nového postupu (na základe analýzy rozptylu) vo výskumnom tíme.

Svojím podpisom súhlasím so zverejnením správy na internete.

Správu vypracoval: RNDr. Mária Kolková, PhD.

Dátum: 26.06.2013

Správu schválil: